Р Е П У Б Л И К А  Б Ъ Л Г А Р И Я                                                  ЧЕТИРИДЕСЕТ И ПЪРВО НАРОДНО СЪБРАНИЕ
Проект!  
ЗАКОН

За изменение и допълнение на Закона за независимите оценители

§1. Чл. 22, ал. 1 се променя както следва:
„Чл. 22. (1) Камарата на независимите оценители, наричани по-нататък „камарата”, е професионална организация на доброволно членуващите в нея независими оценители. Същата е юридическо лице на самостоятелна издръжка, със седалище в гр. София.”

§2. Параграф 5, ал. 1 от ПРЕХОДНИТЕ И ЗАКЛЮЧИТЕЛНИТЕ РАЗПОРЕДБИ, се променя, както следва:
„§5. (1) Лицата, получили безсрочен лиценз за оценители от Агенцията за приватизация по реда на Наредбата за анализите на правното състояние и приватизационните оценки и за условията и реда за лицензиране на оценители, се вписват в регистъра по чл. 15 по право, след подаване на заявление с приложен лиценз.”

6. Параграф 5, ал. 2 става:
„Оценки могат да се извършват само от оценители, вписани в регистъра по чл. 15.”

	                       Народни представители:
                                                                  
                                                                   Валентин Николов       
                                                                                                                                
                                                           Никола Белишки
София, 01.04.2010 г.                         Георги Икономов

Мотиви

		Отпадане на дискриминационната забрана за упражняване професията на независим оценител от лицата, притежаващи безсрочен лиценз за оценители от Агенцията за приватизация, които по обективни причини, са пропуснали произволно определения в параграф 5 срок.  По информация от Агенцията по приватизация, повече от 60% от лицензираните оценители не са имали възможността да подадат заявление за вписване в регистъра в посочения срок независимо от факта, че приетия от предишното Народно събрание Закон за независимите оценители не отменя или обезсилва притежаваните от тях лицензи, както и не подлага на съмнение притежаваната от тях квалификация, същите понастоящем не могат да упражняват свободно оценителска дейност, поради отказ на КНОБ да приема заявления за вписване в регистъра след 14.12.2009г. 

                     Народни представители:

                                                                   Валентин Николов       
                                                                                                                                
                                                            Никола Белишки
                                                            Георги Икономов